NaiveNeuron/SloPal huggingface dataset:
Sulík, Richard, predseda NR SR (2011-02-03):
Prosím, hlasujte, teraz. (Hlasovanie.) Prítomných 146 poslancov, hlasovalo 78 za, 5 proti, 63 sa zdržalo. Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom.
Glváč, Martin, podpredseda NR SR (2019-09-10):
Pán poslanec Rajtár, poprosím vás o kľud v sále. Ďakujem.
Kollár, Boris, predseda NR SR (2022-09-22):
Ďakujem. S faktickou poznámkou pani poslankyňa Bittó Cigániková. Nech sa páči.
Pčolinský, Peter, podpredseda NR SR (2023-03-17):
Pán poslanec Šefčík.
Érsek, Árpád, minister dopravy, výstavby a regionálneho rozvoja SR (2016-09-22):
... a realizácia monitoringu na náklady žiadateľa. Všetko.
Laurenčík, Milan, podpredseda NR SR (2021-02-04):
Prezentujme sa a hlasujme o uznesení, ako navrhol pán spravodajca. (Hlasovanie.) Prítomných 120, za 83, proti 0, zdržalo sa 37, hlasovali všetci. Konštatujem, že sme schválili body spoločnej správy 1 až 5 a 7 až 12. Pán spravodajca, ďalšie návrhy.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 129 poslancov, za 127, zdržal sa 1, nehlasoval 1. Uvedený návrh sme schválili.
M. Číž, podpredseda NR SR: (2008-01-31):
Začíname o 14.00 hodine. Pripomínam, začíname hodinou otázok a odpovedí, nasledujú interpelácie. Príjemný obed. (Prerušenie rokovania o 12.11 hodine.) (Pokračovanie rokovania o 14.01 hodine.) Tretí deň rokovania 19. schôdze Národnej rady Slovenskej republiky 31. januára 2008 o 14.01 hodine
J. Kovarčík, poslanec: (2007-05-11):
Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov a ktorým sa dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (tlač 208), vyjadrených v ich uzneseniach uvedených pod bodom III tejto informácie, rokoval 9. mája 2007 o spoločnej správe na svojej 15. schôdzi. Spoločnú správu neschválil, pretože výbor nebol uznášaniaschopný (§ 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov), z počtu všetkých poslancov 12 bolo prítomných iba 6. Výbor Národnej rady Slovenskej republiky určil mňa ako spoločného spravodajcu informovať Národnú radu o priebehu a výsledkoch rokovaní výborov podľa § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ako spravodajca odporúčam hlasovať o všetkých pozmeňujúcich návrhoch uvedených v informácii spoločne s odporúčaním tieto schváliť. Pán predsedajúci, otvorte, prosím, rozpravu k uvedenému zákonu.
Kamenický, Ladislav, poslanec NR SR (2017-10-10):
Ďakujem. Pán poslanec Rajtár, čo sa týka zverejňovania vratiek, sme sa o tom bavili v minulosti, to, čo teraz bolo spomínané, chcem pripomenúť, že tá, dokonca aj opoziční poslanci navrhovali nejaký ten, nejaký ten threshold, z ktorého sa to bude odvíjať, bolo to 50-tisíc eur. Ja skutočne kvitujem to, že ideme od nuly, to, že každá vratka DPH bude kontrolovateľná. Čiže – a kto to spravil? No urobil to minister Kažimír, ktorý sa na rozdiel od vašej vlády, máme nejaký plán boja s daňovými únikmi, ktorý postupne dávame do života. Myslím, že nie je to, že nešibnete čarovným prútikom a zrazu všetko bude ideálne. Čo sa týka toho kontrolného výkazu, ktorý sa snažíte kritizovať, ja hovorím, to je jedno z opatrení, bez ktorých by sa nezabránilo karuselovým obchodom. Máme tu, samozrejme, daňovú medzeru, alebo teda opačne, keď si budeme pozerať sa na efektívnu daňovú sadzbu, tu chcem podotknúť, že efektívna daňová sadzba, opakujem, v roku 2012 za Radičovej vlády bola 12,4 %, 2017 14,82 a dnes je to 15,2. Čiže smer máme dobrý, samozrejme, že stále je čo doháňať a ja budem rád, ak budeme v tom rebríčku stúpať a ja som o tom presvedčený. Čo sa týka reverse chargeu, to je asi na dlhšiu debatu, odbornú, tam skutočne je to francúzsky model, v ktorom sa nejak delí tá dépeháčka medzi jednotlivé subjekty a na konci je nejaký subjekt, ktorý, ak teda nebude tento spôsob, tak bude musieť odviesť nejakú obrovskú čiastku DPH, čiže na konci toho reťazca musí ju zaplatiť. A tam, samozrejme, potom je tam veľké pokušenie zase siahnuť na tieto peniaze.
Šeliga, Juraj, podpredseda NR SR (2020-12-04):
Nič sa, nič sa nedeje, spoločne sa to všetci naučíme, len je dôležité sa, toto dodržiavať. Takže najprv ho odôvodnite krátko a potom už len to paragrafové znenie, tam už to odôvodnenie nemusíte čítať.
Ďuriš Nicholsonová, Lucia, podpredsedníčka NR SR (2017-03-23):
Ďakujem veľmi pekne, pani poslankyňa. Registrujem, že sú na vás tri faktické poznámky, ale ak dovolíte, je 19.08, ja navrhujem, aby sme s vašimi faktickými poznámkami začali zajtra ráno. Súhlasíte? (Súhlasná reakcia poslankyne.) Ďakujem. Súhlasíte, pán Podmanický? (Reakcia poslanca.) No nič iné vám asi nezostáva, lebo pozrite sa, je 19.08 a tak ja myslím, že pre dnešok stačilo. Ďakujem pekne. Končím dnešný rokovací deň 14. schôdze Národnej rady Slovenskej republiky. Pokračujeme zajtra o deviatej. (Prerušenie rokovania o 19.10 hodine.)
V. Veteška, podpredseda NR SR: (2004-05-12):
vládnom návrhu zákona, ktorým sa mení a dopĺňa zákon č. 634/1992 Zb. o ochrane spotrebiteľa v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač č. 603, návrh na jeho pridelenie na prerokovanie výborom máte v rozhodnutí č. 637. Prosím pána ministra Kaníka, aby uviedol vládny návrh zákona.
Grendel, Gábor, podpredseda NR SR (2020-12-03):
Pán poslanec Kondrót.
Richter, Ján, minister práce, sociálnych vecí a rodiny SR (2018-02-02):
Pán predseda Národnej rady, ďakujem pekne za slovo. Vážené panie poslankyne, páni poslanci, v prvom čítaní, ako aj vo výboroch som už predstavil predmetnú novelu zákona o náhradnom výživnom, preto mi dovoľte, aby som len v krátkosti zhrnul, čo je jej podstatným obsahom. Hlavnou zmenou je explicitná úprava poskytovania náhradného výživného ako preddavkovej dávky s cieľom zabezpečiť návratnosť vyplateného náhradného výživného v prípadoch, ak povinná osoba dodatočne zaplatí výživné alebo ak je cez exekučné konanie vymožená pohľadávka na výživnom za príslušné obdobie. Popri tejto systémovej zmene sa navrhuje: Po prvé. Upraviť alebo umožniť uplatniť si nárok na náhradné výživné aj cudzincom s udelenou doplnkovou ochranou s prechodným pobytom na území Slovenskej republiky. Po druhé. Spresňujú sa podmienky nároku na náhradné výživné v prípadoch, ak vymáhanie z cudziny nie je možné z dôvodu absencie súčinnosti žiadateľa o náhradné výživné s Centrom pre medzinárodnoprávnu ochranu detí a mládeže, a v prípadoch, ak je dieťa z výchovných dôvodov umiestnené v príslušnom zariadení, napríklad v špeciálnom výchovnom zariadení alebo vo výkone väzby. Za ďalšie. Navrhujú sa ďalšie zmeny týkajúce sa zrýchlenia správneho konania, precizovania ustanovení spôsobujúcich isté, isté interpretačné problémy. Z rokovania výborov Národnej rady nevyplynuli žiadne pozmeňujúce návrhy, a preto sa uchádzam o podporu tohto návrhu zákona, ktorý je predložený do pléna Národnej rady na druhé a tretie čítanie. Ďakujem pekne. Pán predseda, skončil som.
Galis, Dušan, poslanec NR SR (2013-12-04):
Ďakujem pekne za slovo. Ja budem veľmi stručný. Chcem poďakovať za vecnú diskusiu a určite súhlasím s tým, čo povedala aj pani Vášáryová, že máme športovcov, ktorí robia skutočne veľké meno tejto krajine. A nejdem hovoriť kto, či je to Zdeno Chára, či je to Peťo Sagan, či je to Hossa, či sú to naše tenistky, Hantuchová a tak ďalej a tak ďalej. Čiže ak chceme, aby naše deti mali svoje vzory, tak určite im treba vytvoriť prostredie. Prostredie také, ktoré ich tam bude priťahovať, a verím, že aj tento zákon bude mať niečo do seba, pretože tí rodičia, ktorí budú chcieť chodiť na športoviská, tak sa musia určite cítiť so svojimi ratolesťami isto a myslím si, že bude to určitým prínosom nielen pre náš šport, ale určite aj pre celú spoločnosť. Ďakujem pekne.
Ďuriš Nicholsonová, Lucia, podpredsedníčka NR SR (2018-11-29):
Ďakujem pekne. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu k tomuto bodu za skončenú. Pán minister? Pán spravodajca.
Hrnčiar, Andrej, podpredseda NR SR (2017-05-11):
Ďakujem. Takže prerušujem rokovanie a budeme pokračovať po hlasovaní. Ešte kým pristúpime k hlasovaniu, dovoľte mi, aby som privítal na balkóne žiakov z gymnázia pre mimoriadne nadané deti zo Skalickej v Bratislave. Vitajte! (Potlesk.) Vyhlasujem dvojminútovú prestávku. (Prestávka.) (Po prestávke.)
Paška, Pavol, predseda NR SR (2014-06-25):
Budeme hlasovať o návrhu uznesenia, tak ako ho prezentoval pán poslanec Baláž. Poprosím vás o hlasovanie. (Hlasovanie.) 133 prítomných, 79 za, 54 sa zdržalo. Uznesenie sme schválili. Pán poslanec Bagačka uvedie v prvom čítaní hlasovanie o vládnom návrhu zákona o pôsobnosti orgánov štátnej správy vo veciach prekurzorov výbušnín, je to tlač 1038. (Hlasovanie o vládnom návrhu zákona o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov , tlač 1038.)
Mikuš, Jozef, poslanec NR SR (2015-05-29):
Ďakujem pekne. Vážený pán predsedajúci, vážené poslankyne, vážení kolegovia poslanci, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o volebnej kampani, tlač 1533. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. A v súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, Výbor Národnej rady pre financie a rozpočet, Výbor Národnej rady pre verejnú správu a regionálny rozvoj, Výbor Národnej rady pre kultúru a médiá a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Pán podpredseda, prosím, otvorte rozpravu.
M. Lukša, poslanec: (2009-02-13):
K čl. I v bode 34 sa v odseku 6 suma „1 660 eur“ nahrádza sumou „1 700 eur“. Odôvodnenie: Ide o spresnenie návrhu v nadväznosti na bod 17, v ktorom sa vstupná cena hmotného majetku zvyšuje zo sumy 996 eur na sumu 1 700 eur. Ďakujem, skončil som.
Frešo, Pavol, poslanec NR SR (2013-01-29):
Ďakujem pekne, pán predseda. Vidím, že naozaj koalícia začala sčasti pracovať. Ak veľmi pekne poprosím, vzhľadom na ten alarmujúci stav nezamestnanosti, poprosiť pána premiéra, zaviazať Národnú radu, aby doniesol správu, ale nie do marca, ale do 15 dní, tak ako to najkratšie možne ukladá rokovací poriadok. Ja myslím, že netreba nič zdôvodňovať. Jednoducho, keď sa nezamestnanosť medziročne zvýši skoro o 1%, tak to je dôvod na to, aby sem celá vláda napochodovala aj so správou a obhájila, čo vlastne robí, nota bene, keď jeden z jej ministrov hovoril, že opatrenia, ktoré táto vláda prijíma, nebudú mať negatívny vplyv na nezamestnanosť ani na zamestnanosť. Čiže myslím si, že vyžiadať si takúto správu, ale do 15 dní tak, aby sme ju stihli prerokovať už na tejto schôdzi, aby ľudia jednoducho vedeli, na čom sú, vrátane opatrení, aby vedeli, do čoho idú. A hlavne, či vôbec táto vláda nezamestnanosti istým spôsobom dokáže čeliť. Ďakujem veľmi pekne.
Hrnčiar, Andrej, podpredseda NR SR (2017-12-13):
Pani poslankyňa Gaborčáková.
Kučerová, Viera, poslankyňa NR SR (2013-09-04):
Ďakujem, vážený pán predseda. K predmetnému návrhu zákona vystúpil pán poslanec Kadúc, nepodal žiadny procedurálny návrh, preto, prosím, dajte hlasovať o tom, že Národná rada prerokuje návrh zákona v druhom čítaní.
P. Hrušovský, predseda NR SR: (2003-10-23):
I. Hopta, poslanec: Pán minister, my ten princíp ctíme, preto sme aj v minulosti získavali po 99 % hlasov. (Smiech v sále.) Vidíte, aká bola ľudová politika, ako komunisti obstáli v týchto voľbách? Ale chcem sa teraz spýtať vážne. Voľby nie sú holubník, to platí pre voľby do Národnej rady. Ale zrejme vychádzame z toho, že vaše hnutie nemá príliš veľmi v láske Európsku úniu, takže voľby nie sú holubník, už neplatí pre voľby do Európskeho parlamentu, lebo tam ste nechali kauciu len 50 000 korún. Čiže na to sa chcem spýtať, po prvé. Po druhé, o akej váhe preferenčných hlasov uvažujete konkrétne, koľko percent v jednom volebnom obvode to má byť a či ste nezvažovali zapojiť do týchto diskusií aj opozíciu, aby sa už raz prijal volebný zákon, ktorý bude mať dlhšie trvanie, trebárs aj vo forme ústavného zákona. A po ďalšie by som sa chcel spýtať. Viete, ak by sme mali prijať určité pravidlá hry, možno by sme mali niečo zakomponovať do zákona, aby sa nestalo, že po voľbách sa tu začnú meniť politické dresy, či by sa nemala posilniť aj táto pozícia. A posledná moja poznámka. Svojho času niekedy do bývalej Slovenskej národnej rady hneď po kontrarevolúcii, alebo po vašej Nežnej revolúcii po vašom, boli 3 %. Či neuvažujete aj takouto formu, lebo ide asi o 100 000 hlasov občanov, či nechceme posilniť princíp demokracie aj tým.
Kuffa, Štefan, poslanec NR SR (2014-07-09):
No, ja ten problém vidím tak, že naozaj sme, že sme otrokmi umelo vyvolaných potrieb. Skutočne sme otrokmi a nevieme sa toho zbaviť. Ja si viem aj predstaviť, že by boli aj tri dni zatvorené obchody. Za komunizmu to hocikedy sa stalo a dnes deti by nezomreli od hladu. Naopak, dnešné deti, chýba im prirodzený pohyb a trpia nadváhou, sú obézne. Presne pravý opak. Aj keď, samozrejme, aj som aj za tú výhradu vo svedomí, ak by sa to aj takto dalo ako riešiť, ale naozaj hľadieť tuná na tých zamestnancov, ktorí musia ísť do tej práce, ktorí musia pracovať v nedeľu a nemôžu tráviť tú nedeľu spolu so svojimi rodinami. Toto vnímam ako vážny problém. Práca v nedeľu je naozaj znakom chudoby a nie blahobytu, pretože ak by tí zamestnanci, a to, čo tu odznieva a čo počúvam tuná tie argumenty, že tí ľudia chcú ísť v nedeľu, lebo majú príplatky za nedele a podobne, práve kvôli tomu ako chcú ísť do tej práce, tak to je práve znakom chudoby, že nevedia zarobiť si za tých päť dní, kde je ten pracovný týždeň, tak potrebuje ešte aj tú nedeľu. Ale všetci tí kolegovia, ktorí ste rozprávali, tak mi to tak prepáčte, tak zareagujem na všetkých, ale všetci tí, ktorí tak obhajujete to, že by sa pracovalo v nedeľu a aby ste mohli chodiť ako do práce ako v nedeľu, príďte k nám na hospic, my máme prevádzku nonstop, Martin, ja neviem, Jofo (reakcia z pléna) alebo ktokoľvek, tuná ďalší Martin, príďte k nám, my potrebujeme sa starať o zomierajúcich ľudí aj vo sviatky, aj v nedeľu. Paradoxne, najviac ľudí nám práve zomiera okolo veľkonočných sviatkov, vianočných sviatkov a my máme nonstop prevádzku. My nehovoríme tuná o týchto prevádzkach, ktoré, kde sa vyžaduje ako nonstop tá prevádzka. Ale my tu, prevažne sa tu naozaj hovorí o tých hypermarketoch, kde sú, títo ľudia sú zotročovaní. Ale aj my sme skrze tie hypermarkety zotročovaní, lebo sme otrokmi... (Prerušenie vystúpenia časomerom.)
M. Damborská, poslankyňa: (2007-03-20):
V kampani sa zdôrazňuje význam spolupráce oficiálnych miest s mimovládnymi organizáciami, ako aj potreba spolupráce všetkých zložiek občianskej spoločnosti a médií pri zvyšovaní informovanosti verejnosti a pri mobilizácii zdrojov, expertíz a informácií na podporu žien. Na Slovensku mimovládne feministické organizácie realizovali celonárodnú kampaň po prvý raz v roku 2001 pod názvom Piata žena. Predchádzalo jej dlhodobé úsilie, približne od roku 1998, viacerých ženských organizácií medializovať tému násilia na ženách. Najmä vďaka práci s médiami mohlo sedem mimovládnych organizácií v roku 2001 vstúpiť do tejto medzinárodnej aktivity. Kampaň trvala až do februára 2002. V roku 2002 sa uskutočnil druhý ročník tejto celonárodnej kampane. Obe kampane organizovali výlučne mimovládne organizácie za finančnej podpory zahraničných a domácich nezávislých donorov. Oficiálne inštitúcie ich, bohužiaľ, nepodporili finančne ani oficiálnym vyhlásením. Táto aktivita prerástla do vytvorenia Stálej iniciatívy Piata žena, ktorá sa v nasledujúcich rokoch zapájala do celosvetových dní proti násiliu na ženách jednotlivými aktivitami. Aj spomínané kampane poukázali na obrovský rozsah násilia páchaného na ženách, ktorý sa v Slovenskej republike po čiastkových prieskumoch snažili zachytiť aj reprezentatívne výskumy. Záujem oficiálnych miest na Slovensku o túto závažnú problematiku nie je podľa môjho názoru stále dostatočný, a to ani po schválení Národnej stratégie na prevenciu a elimináciu násilia páchaného na ženách a v rodinách v roku 2004 a na ňu nadväzujúceho Národného akčného plánu schváleného vládou v roku 2005. Tie kolegyne a tí kolegovia, ktorí sa uvedenej problematike trochu venujete, si určite spomínate, že prijatie oboch dokumentov sprevádzala dosť veľká kritika mimovládnych organizácií a odbornej obce, ktoré im vyčítali najmä konfúzny charakter, nedostatočné rešpektovanie rodovej podmienenosti násilia na ženách a absenciu finančnej podpory zo štátneho rozpočtu. S prihliadnutím na to, že každé násilie páchané v rodinách postihuje vo veľkej miere aj deti a prenáša sa do ďalších generácií, je potrebné vážne sa touto témou pravidelne zaoberať aj na pôde Národnej rady Slovenskej republiky. Som hlboko presvedčená, že je riešenie závislé nielen od výchovy k úcte k človeku, ale aj od intenzívnej spolupráce medzi vládou, Národnou radou Slovenskej republiky a mimovládnymi organizáciami, ktoré by mali spoločne koordinovať postupy na boj proti tomuto javu. Preto ešte raz vítam túto iniciatívu výboru pre ľudské práva a postavenie žien a odporúčam návrh uznesenia schváliť. Ďakujem vám za pozornosť.
Maďarič, Marek, minister kultúry SR (2014-03-27):
Musím to trošku komentovať. Tento projekt, musím to povedať, v dôsledku riadenia bývalým generálnym riaditeľom dostal do omeškania už v počiatočnej fáze, nakoľko sa počas prvých mesiacov od podpisu zmluvy o poskytnutí nenávratného finančného príspevku vôbec nerealizoval. Neboli pripravené priestory na jeho realizáciu, neboli zakúpené technológie na digitalizáciu, neboli ani len pripravené podklady pre ich obstaranie, neboli prijatí zamestnanci na jeho realizáciu. A myslím si, že práve vďaka krízovému riadeniu zo strany nového vedenia a veľkému nasadeniu zamestnancov Slovenskej národnej knižnice sa projekt na jeseň 2012 úspešne rozbehol a v roku 2013 prešiel komplexnou zmenou, ktorá jeho nastavenie zracionalizovala a zreálnila, čo zabezpečí jeho úspešnú realizáciu. V digitalizačnom pracovisku Slovenskej národnej knižnice vo Vrútkach, ktoré je jedným z najlepších na svete, v dvojzmennej prevádzke digitalizuje okolo 60 zamestnancov na dvadsiatich najvýkonnejších profesionálnych automatických aj poloautomatických a manuálnych takisto skeneroch, pričom jeden z nich je na veľkoformátové dokumenty, ako sú napríklad mapy alebo plagáty. Posledné dva poloautomatické V skenery budú dodané v apríli 2014, pričom celkovo sa na projekte podieľa 148 zamestnancov, z toho 113 na plný a 35 na čiastočný úväzok, a bolo vytvorených 107 nových pracovných miest. Vybudovalo sa špičkové dátové centrum s IKT infraštruktúrou projektu. Aktuálne sa obstaráva dobudovanie budovy konzervačného a digitalizačného centra vo Vrútkach. V najbližších dňoch bude vyhlásené verejné obstarávanie na rekonštrukciu troch poschodí depozitu sídelnej budovy Slovenskej národnej knižnice. Prebieha dodávka konzervačných technológií, sterilizácia a deacidifikácia pre dokumenty písomného a kultúrneho dedičstva. A v krátkom čase sa začne s digitalizáciou archívnych dokumentov, celkovo 1,2 mil. objektov Slovenského národného archívu v Bratislave. A čo je podstatné. K dnešnému dňu je zdigitalizovaných viac než 800 000 z 1,2 mil. objektov Slovenskej národnej knižnice, ktoré sa majú v rámci projektu spracovať. Ďakujem, skončil som. (Potlesk.)
Hort, Milan, podpredseda NR SR (2011-12-13):
Posledný s faktickou, pardon, predposledným je pán poslanec Ladislav Lazár, nech sa páči.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 128, proti 1, zdržali sa 2. Konštatujem, že aj tento návrh uznesenia sme schválili. Budeme pokračovať v hlasovaní o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov (tlač 449). Spoločným spravodajcom je pán poslanec Madej. Nech sa páči, máte slovo.
Matovič, Igor, poslanec NR SR (2010-12-03):
Pán poslanec Jarjabek, ako aj ostatní poslanci SMER-u a SNS, opakovane vás vyzývam, aby ste využili svoj vplyv vo firmách vašich rodín, kamarátov a známych, ktorým ste zo štátneho rozpočtu formou cez rôzne kauzy, ako emisie, mýto, nástenkový tender, TIPOS, rozdali stovky miliárd korún a poprosili týchto ľudí, aby aspoň desatinu z toho lupu vrátili späť do štátneho rozpočtu. Ak sa tam tieto peniaze dostanú, bude viac peňazí pre zdravotníctvo, bude viac peňazí pre školstvo, bude viac peňazí pre nezamestnaných, bude viac peňazí pre matky s deťmi, ako aj na vami spomínanú kultúru. (Potlesk.)
Laurenčík, Milan, podpredseda NR SR (2021-02-04):
Chýbajú nám ešte dvaja páni ministri.
Mihál, Jozef, poslanec NR SR (2014-11-10):
Ďakujem za slovo. Pán minister, zaujímavý prejav, zaujalo ma to. Zaujali ma dve veci, to, ako ste analyzovali to, ako postupuje alebo nepostupuje mafia. Tak ja sa vás teda chcem spýtať, verím, že budete reagovať na konci, že či mafia organizuje verejné obstarávanie tak, že púšťa do toho verejného obstarávania schránkové firmy so sídlom v daňových rajoch. Či toto robí mafia, lebo vaša vláda to robí. A dokonca tieto schránkové firmy so sídlom v daňových rajoch tie výberové konania vyhrávajú v masívnom rozmere, napríklad v Piešťanoch. Robí to mafia? Lebo vaša vláda to robí. A ďalej k tej frustrácii. Ak je tu niekto frustrovaný, v prvom rade kráľ frustrátorov je Robert Fico, ktorý by tu mal sedieť, ale namiesto toho sa zbabelo niekde krčí v útrobách Národnej rady.
Chren, Martin, poslanec NR SR (2014-11-09):
(Hluk v sále.) Ďakujem veľmi pekne. A, pán kolega, ubezpečujem vás... (Prerušenie vystúpenia predsedajúcou.)
Jurinová, Erika, podpredsedníčka NR SR (2015-03-17):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy podľa rokovacieho poriadku sa hlási pán spravodajca. Jemu dávam zároveň hneď ako prvému slovo. Ďalej sú do rozpravy ústne prihlásení štyria páni poslanci. Uzatváram možnosť prihlásiť sa do rozpravy. Takže pán poslanec Kaník, pán poslanec Zajac, pán poslanec Mičovský a pán poslanec Abrhan. Nech sa páči, pán poslanec Hrušovský, máte slovo ako spravodajca.
Blanár Juraj, podpredseda NR SR (2021-06-16):
S faktickou poznámkou pán poslanec Mizík.
Paška, Pavol, predseda NR SR (2014-05-13):
Prepáčte, pán minister, chvíľočku. Dámy a páni, začali sme prerokovávať návrh vládneho zákona. Poprosím vás o pozornosť alebo tí, ktorí nemáte záujem, radšej odíďte z rokovacej sály. Nech sa páči, pán minister.
Bugár, Béla, podpredseda NR SR (2010-09-08):
Ďakujem. Vyhlasujem rozpravu o tomto bode za skončenú. Pán navrhovateľ, nech sa páči, môžte sa vyjadriť v rozprave.
Hlina Alojz, poslanec NR SR (2013-09-05):
A potom je pre premiéra a ten tu nie je a nebudem sa dožadovať jeho prítomnosti, dobre, má, predpokladám, štátnické úlohy, tak... (Reakcia z pléna.) Áno, chcem byť konštruktívny.
Mizík, Stanislav, poslanec NR SR (2018-01-30):
Ďakujem za slovo. Milan, povedal si absolútnu pravdu. Dúfam, že aspoň piatim poslancom si otvoril oči. Táto akože pomoc zaostávajúcim okresom je jeden humbug, nesystémové rozhadzovanie peňazí práve tým svojim, v úvodzovkách svojim. Je to prelievanie peňazí, kde funguje takzvané všimné. Pracovné miesta sa vytvoria za šialené sumy a zaniknú. Na Slovensku je to jednoducho tak. Príkladom sú vytunelované sociálne podniky. Však, pán Bagačka, z nášho okolia, poznáte, kto ich riadil? A s tými dotáciami pre neprispôsobivých si mal sto percent pravdu. Vláda sa úplne rasisticky správa ku väčšinovému obyvateľstvu tým, že zvýhodňuje asociálov. A tie dotácie celkovo, to sú ako dotácie pre starčeka Cícera v Banskej Bystrici pred voľbami. Je to nesystémové zvýhodňovanie. Dajte aj mne milión a pol, dva milióny eur, uvidíte, ako tu bude podnikanie fungovať. Ďakujem za slovo.
Pellegrini, Peter, predseda NR SR (2015-09-18):
Prezentujme sa a hlasujme o tomto návrhu. (Hlasovanie.) Prítomných 124 poslancov, za hlasovalo 124 poslancov. Schválili sme návrh pani spravodajkyne. Pán poslanec Halúz uvedie hlasovanie o bode 7 schváleného programu, ktorým je prvé čítanie o vládnom návrhu zákona o cezhraničnej spolupráci pri vysielaní zamestnancov na výkon prác pri poskytovaní služieb (tlač 1708). Nech sa páči. (Hlasovanie o vládnom návrhu zákona o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov , tlač 1708.)
Hrnčiar, Andrej, podpredseda NR SR (2018-09-14):
Nech sa páči, pán spravodajca.
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 78 poslancov, proti 25 poslancov, zdržalo sa 28 poslancov, nehlasoval 1 poslanec. Konštatujem, že tieto návrhy sme schválili.
Dostál, Ondrej, poslanec NR SR (2023-05-18):
Ďakujem, pán minister. Ja rozumiem, že je to narýchlo a že teda táto vláda nebude mať dostatok času, ale podobne ako v tej otázke na pána premiéra by som chcel teda apelovať na to, aby ani na túto tému vláda ani príslušné ministerstvo, teda najmä ministerstvo vnútra a ministerstvo financií nezabúdali. Ja som o tom hovoril na pôde parlamentu viackrát, že dnes chýba nejaké poctivé zhodnotenie toho, koľko reálne stojí, stojí výkon prenesených kompetencií samosprávy, a z tých informácií, ktoré máme od samospráv, vyplýva, že sú nútené dofinancovávať výkon prenesených kompetencií z vlastných zdrojov, teda nie im to uhrádzané zo strany štátu, čo je v rozpore s tým, čo je napísané v ústave, lebo teda ak štát prenesie na samosprávu výkon nejakých kompetencií, má to byť pokryté finančnými zdrojmi, ktoré samosprávy dostanú. Rovnako aj, aj výkon tých originálnych kompetencií nie je doriešený a je tam tiež možné uvažovať o nejakých, o nejakých zmenách, nielen o tých, ktoré boli teraz v súvislosti so znižovaním príjmov z dane fyzických osôb, ale teda nejaké systémovejšie, podnetom by mohol byť už buď teda z toho, z toho spomínaného projektu ministerstva vnútra v spolupráci s expertmi Rady Európy, alebo špeciálne, čo sa financovania týka, tak návrh, ktorý Viktor Nižňanský pripravil v spolupráci so skupinou expertov v roku 2019 pre Úniu miest Slovenska, ktorý bol aj, aj teda publikovaný, a je teda dôležité, aby... a chcem teda apelovať na, na vládu, aby sa tejto téme venovala aspoň vo fáze prípravy, aby sa to snažila riešiť komplexne, lebo reforma verejnej správy nie je len kreslenie nejakých máp, ale najmä usporiadanie kompetencií a zabezpečenie financovania výkonu tých kompetencií.
Bugár, Béla, podpredseda NR SR (2019-06-25):
Prezentujme sa a hlasujme o bode 11 zo spoločnej správy. (Hlasovanie.) Prítomných 147 poslancov, za 78, proti 30, zdržalo sa 38, 1 nehlasoval. Jedenásty bod spoločnej správy sme schválili. Ďalej.
Gabániová, Darina, poslankyňa NR SR (2010-09-08):
Ďakujem. Ja by som chcela len sa vyjadriť k tej časti vystúpenia, ktoré sa dotýka sochy a komisie. Spochybňovanie sochy kráľa Svätopluka a jeho umiestnenie na hradnom nádvorí je, dovolím si povedať s plnou vážnosťou, snaha po pošliapavaní sebavedomia nášho národa. Nikto, teda keby niekto chcel povedať, že svätý Václav, ktorý je umiestnený na Václavskom námestí v Prahe, je osoba, ktorá ani nie je zaznamenaná v historických prameňoch, a teda jej existencia je pochybná, tak by každý Čech prinajmenšom vytreštil oči a myslel by si o človeku, ktorý by toto, nie to, čo vyhlásil, ale ako to vyhlásil a čo spochybňuje, že je hádam pominutý na rozume. Vážení, keď niekto začne uvažovať nad tým, že Svätopluk sa nepodobá Svätoplukovi, no tak to je hádam sen. A keď som videla, že vážená komisia vystrčila do mediálnej arény nežné žieňa, pretože nikto z nich sa tam nedokázal seriózne posadiť, tak to je tiež zlý sen. A celé tie „tanečky“ okolo umiestnenia a existencie sochy Svätopluka sú nepochopené a nemiestne.
Dostál, Ondrej, poslanec NR SR (2020-07-15):
Pán podpredseda, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 14. septembra 2020.
Hort, Milan, podpredseda NR SR (2011-04-05):
Musím dať hlasovať, ale je zjavne nedostatok poslancov v sále. Pýtam sa, či je všeobecný súhlas. (Reakcie z pléna.) Nie. Pán kolega, keď nás bude dosť. (Reakcie z pléna.) Nie je všeobecný súhlas a nie je dostatok poslancov. Ale už poprosím, tak sa upokojte! A keďže ma oslovil pán kolega Blanár, tak, pán kolega, skôr sa počítam medzi tých, ktorí, aj keď sa niekto prihlási neskôr alebo nefunguje, tak mu slovo dám. Ja som 3- alebo 4-krát upozorňoval na to, že posledný je pán poslanec Kaník zaevidovaný, a až vtedy, keď som uzatvoril možnosť prihlásiť sa s faktickou, tak ste zdvihli ruku. Pán kolega, pokiaľ budem viesť schôdzu, tak ju budem viesť v súlade s rokovacím poriadkom a poprosím vás (Reakcia z pléna.), skúste. No však trvať môžete, ale procedurálny návrh nemôže byť hlasovaný, lebo je tu málo poslancov. (Reakcie z pléna.) Do rozpravy je prihlásený pán poslanec Žiga. Pán kolega, ak nabudúce pustím niekoho do rozpravy a prihlásite sa, potom. Tak si doštudujte poriadok. Máte priestor na procedurálny, ale skúste sa prihlásiť skôr. (Reakcie z pléna.) Nech sa páči. Dajte priestor na procedurálny návrh pánovi poslancovi Podmanickému.
S. Becík, minister pôdohospodárstva SR: (2009-02-04):
Návrh nového zákona je výsledkom práce komisie expertov zo všetkých oblastí, ktorých sa návrh zákona dotýka, je v súlade s medzinárodnými zmluvami, ktorými je Slovenská republika viazaná. Predložený návrh zákona nadväzuje na tradíciu poľovníckeho zákonodarstva a súčasne sa zameriava na zabezpečenie trvalo udržateľného, racionálneho, cieľavedomého obhospodarovania a využívania voľne žijúcej zveri ako obnoviteľného prírodného zdroja a súčasných prírodných ekosystémov takým spôsobom, aby zostali v prírode zachované všetky druhy zveri v optimálnom množstve, kvalite a v dobrom zdravotnom stave. Sprehľadňuje a zjednodušuje uznávanie poľovných revírov, ich zmeny, registrovanie zmlúv o nájme poľovných revírov. Určuje, komu možno prenajať výkon práva poľovníctva, pričom okrem poľovníckych organizácií umožňuje tento prenájom aj subjektom, ktoré vykonávajú poľnohospodársku a lesnícku činnosť, ako aj vlastníkovi spoločného revíru a školám a organizáciám, ktoré majú v náplni odbornú alebo pedagogickú činnosť v odbore poľovníctva. Zavádza veľkoplošné poľovnícke plánovanie, ktoré sa osvedčilo vo väčšine európskych štátov, kde sa tento zákon aplikuje. Návrh zákona znižuje administratívne zaťaženie štátnej správy poľovníctva, posilňuje jej kontrolnú funkciu a rozširuje pôsobnosť poľovníckej samosprávy, ktorá bude poverená niektorými činnosťami orgánov štátnej správy, ako sú skúšky z poľovníctva, vydávanie poľovníckych lístkov, riešenie disciplinárnych previnení držiteľov poľovných lístkov a tak ďalej. Ďalej, zavedením podmienky súhlasu dvojtretinovej väčšiny vlastníkov so žiadosťou o uznanie, resp. o zmenu hraníc poľovného revíru sa do značnej miery stabilizujú hranice poľovných revírov a ich počet. Návrh zákona nebude mať dopad na štátny rozpočet, rozpočty obcí a rozpočty vyšších územných celkov ani na zamestnanosť a na životné prostredie. Je v súlade s Ústavou Slovenskej republiky a medzinárodnými dohodami, ktorými je Slovenská republika viazaná. Vážený pán podpredseda Národnej rady, panie poslankyne, páni poslanci, prijatím navrhovaného zákona sa dosiahne súhlas s požiadavkami stanovenými v právnych predpisoch Európskeho spoločenstva a zároveň sa vytvoria priaznivejšie podmienky na uplatňovanie ochrany voľne žijúcej zveri a výkonu práva poľovníctva v Slovenskej republike. Vzhľadom na uvedené skutočnosti si dovoľujem vás požiadať o prerokovanie návrhu zákona a jeho odporučenie do druhého čítania. Ďakujem za slovo.
Chren, Martin, poslanec NR SR (2012-06-27):
Ďakujem veľmi pekne. Pán kolega, tak teraz teda poďakujem. Tak ako pán kolega Miškov, tak aj vy a váš pán kolega Hudacký sme tu naozaj predniesli veľké množstvo veľmi relevantných, naozaj odborných, nepolitických pripomienok k tomuto návrhu zákona. Vysvetlili sme, kde sú jeho nedostatky. Absolútne sa stotožňujem s tým, že proces menovania šéfa ÚRSO by mal byť naozaj demokratickejším, mal by byť riešený cez parlament. Ale niečo mi na tej diskusii predsa len chýba. Chýba mi tu naozaj to, že nezaznel jeden jediný hlas zo strany poslancov vládnej koalície, ani jeden jediný hlas na obhajobu. Kde sú všetci tí odborníci na všetko páni Kolesík, Martvoň, Brixi a ďalší, ktorí vždycky debatujú, debatujú, pričom teraz zrazu všetci sedia ako päť peňazí? Ďakujem veľmi pekne.
V. Veteška, podpredseda NR SR: (2005-05-19):
E. Černá, poslankyňa: Ja by som sa chcela poďakovať všetkým kolegom, ktorí vystúpili k tomuto návrhu a povedali vlastný názor. Dovolím si reagovať na dvoch kolegov, na pani poslankyňu Sabolovú a pána kolegu poslanca Gála. Chcela by som zdôrazniť, že by sme nemali ako poslanci vychádzať z toho, že ľudia sú prevažne zlí, prevažne hlúpi a všetko, čo existuje, majú potrebu zneužívať, bola by som veľmi smutná, keby sme k tomu takto pristupovali. Ešte raz chcem zdôrazniť, že pani Sabolová, keby ste si konkrétne prečítali dopodrobna tento návrh, tak zistíte, že títo ľudia si musia upraviť všetky veci, to znamená, už nečakajú na ďalší majetkový súd alebo spor o svoj majetok, ale v tejto zmluve si upravia ako svoje vzťahy, tak vzťahy k svojim deťom, tak peniaze, ktoré bude kto na tieto deti a v akej výške platiť. Takisto majetok, ako sa rozhodnú si ho podeliť, to znamená, prídu len raz na toto pojednávanie. A chcem ešte raz zdôrazniť, posledné slovo má sudca. Sudca keď nadobudne dojem, že sa mu čokoľvek nepáči alebo má pochybnosti o tejto zmluve, má plné právo neakceptovať túto zmluvu a títo dvaja ľudia, ktorí sa chcú rozvádzať, musia predstúpiť pred sudcu v klasickom konaní. Ešte by som na pána kolegu Gála reagovala k tomu, čo ste hovorili, viete, toto nie je často naozaj na tých súdoch o zložitosti rozvodov, ale v mnohých prípadoch je to o zbytočných prieťahoch v súdnom konaní. Ďakujem veľmi pekne.
Blanár, Juraj, podpredseda NR SR (2022-04-28):
Pán poslanec Kuffa Filip sa nenachádza v rokovacej sále, bude pokračovať faktickou poznámkou pán predseda výboru Susko.
V. Veteška, podpredseda NR SR: (2007-05-17):
Zapnite mikrofón pánovi poslancovi Urbánimu.
Laurenčík, Milan, podpredseda NR SR (2021-11-30):
Ďakujem. Teraz v rozprave vystúpi pán poslanec, pán spravodajca Marián Viskupič. Nech sa páči.
Hlina, Alojz, poslanec NR SR (2013-06-27):
Ďakujem veľmi pekne. Prosím vás pekne, ja sa, vôbec som chcel obísť túto tému, ja sa predsa len prihlásim. No tá neskromná ambícia niekoho sa pasovať, že niečím je, no to už naozaj tu už potom hocikto môže o sebe povedať hocičo. Vážení kolegovia, keď podpíšete zmluvu s operátorom na dva roky, tak tam je to obťažujúce. Tak nepodpisujte, viete. To je presne to, že na čo sa potom ženíte, keď sa, rozumiete, to je, je to, iné úkony sú obťažujúce. Je to, áno, možno pre niekoho obťažujúce, ale, prosím vás pekne, keď to uznáme, že to sa vyvíjalo historicky nejako v tom civilizačnom procese, veď civilizácia je postavená na rituáloch určitým spôsobom. Ritualizovaním určitých činností sa tie civilizácie vytvárali a jedna z ritualizovaných činností je aj manželstvo a rodina. Prosím vás pekne, keď si v Orangei spravíte zmluvu, tak je to tiež obťažujúce. Tak ja nechápem, táto vaša sloboda, táto kultúra uzabávať sa k smrti. Však, prosím vás, vy sa uzabávajte. Keď raz v tomto parlamente bude, ak je to vašou agendou, raz možno, keď to takto pôjde, tu bude strana priateľov yorkshirského teriéra, možno strana priateľov belgických zajacov a spolu s vami, tu budete sedieť a budete rozprávať, kto je väčší a kto je múdrejší v tom, vašej kultúre uzabávania sa k smrti. My máme zodpovednosť za päť a pol milióna ľudí. My si vás trpezlivo vypočujeme, ja si vás trpezlivo vypočujem, niečo k tomu poviem a celá táto kauza zase skončí na jeden rok, keď ju znova oprášite len kvôli tomu, aby ste prežili. Ale verím, že to zostane tak, jak to zostať má. To znamená, zostanete tam, kde priatelia yorkshirských teriérov, že to, že ste tu, je úplnou náhodou. (Potlesk.)
Laššáková, Jana, podpredsedníčka NR SR (2012-10-18):
Nech sa páči, pani poslankyňa Žitňanská, prihlásená do rozpravy. Máte slovo.
Grendel, Gábor, podpredseda NR SR (2020-11-03):
Otváram všeobecnú rozpravu, do ktorej som nedostal žiadnu písomnú prihlášku a do rozpravy sa hlási pani navrhovateľka. Nech sa páči.
Medvecký, Andrej, poslanec NR SR (2021-11-12):
Ďakujem za slovo. Marian, dobre si im povedal. Len dostali by sme sa to stavu, keď sa už neoplatí prihovárať tu poslancom koalície, keďže to totálne nemá zmysel. Z poslancov koalície sa stali obyčajné hlasovacie automaty, ktorí odhlasujú úplne všetko bez toho, aký majú na to názor. Poznám niektorých aj osobne a nemajú na to až taký názor, ako hlasujú, ale jednoducho sú v poslaneckom klube OĽANO a musia hlasovať tak, ako jednoducho hlasujú. Tak ako si povedal, tu nejde o ochranu zdravia, tu ide len doslova o nejakú novodobú diktatúru, pretože ľudia tejto vláde vôbec neveria. Len 15 % ľudí dôveruje tejto vláde a táto vláda sa bojí o to, že či bude môcť ostať až do konca volebného obdobia. Jednoducho bojí sa občanov Slovenskej republiky, a preto prijíma také opatrenia, aby jednoducho ich zastrašila, aby mohla ich terorizovať. Tu o nič iné nejde. Ďakujem.
Danko, Andrej, predseda NR SR (2019-02-05):
Ďakujem, pán poslanec. Vzhľadom na to, že sme zlúčili rozpravu, prosím, aby ste zaujali svoje určené miesto v rokovacej sále. Teraz dávam slovo spravodajcovi, ktorého určil navrhnutý gestorský výbor, poslancovi Krajčímu.
Blanár, Juraj, podpredseda NR SR (2023-03-31):
Pán poslanec Kočiš.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 145 poslancov, za 90, proti 11, zdržalo sa 43, 1 nehlasoval. Uvedený návrh sme schválili.
P. Hrušovský, predseda NR SR: (2003-11-06):
(Hlasovanie.) 124 prítomných, 76 za, 20 proti, 27 sa zdržalo, 1 nehlasoval. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov. Otváram rozpravu. Pýtam sa pánov poslancov, či sa chce niekto prihlásiť k prerokúvanému zákonu do rozpravy. Nie. Vyhlasujem rozpravu za skončenú. Pristúpime k hlasovaniu o zákone ako o celku s odporúčaním gestorského výboru...
Figeľ, Ján, podpredseda NR SR (2013-06-19):
S ďalšou faktickou Ivan Štefanec.
Sidor, Igor, poslanec NR SR (2011-10-21):
O bodoch spoločnej správy číslo 15 a 16 navrhujem hlasovať spoločne, s návrhom gestorského výboru uvedené body neschváliť.
Grečková, Lea, poslankyňa NR SR (2012-09-18):
Pán predseda, prosím, dajte hlasovať o postúpení návrhu zákona do tretieho čítania ihneď.
M. Fronc, poslanec: (2008-11-05):
Po prvé. Všeobecne podľa legislatívnych pravidiel názov zákona by mal zodpovedať obsahu zákona. Preto si myslím, že ten názov, o organizovaní športových podujatí, nie je asi vhodný, vhodnejší by bol – o boji proti násiliu a výtržnostiam pri športových podujatiach. Druhá moja poznámka je to, na čo som už upozorňoval v prvom čítaní, v zákone sa nedočítate presne, čo to je a kto to je účastník športového podujatia. A teda keď sa pozriem na § 7, je celkom v poriadku, na štadióny ap. nemožno nosiť strelné zbrane alebo podobné veci, ako sú delobuchy. To je úplne v poriadku, len pri tomto výklade zákona vznikne problém a môže vzniknúť pri organizovaní športových podujatí, ktoré sú typu brannej súťaže, kde sú aj trebárs strelné zbrane a účastníci tejto súťaže sú účastníkmi v zmysle tohto zákona takejto akcie. Ďalej by som upozornil, podľa § 2 je definovaný organizátor ako fyzická a právnická osoba. A keď sa pozriete na § 8, myslím, že ten § 8 je formulovaný o tom, kedy možno zakázať obcou takéto športové podujatie, domnievam sa, že tá formulácia je príliš vágna a vzniknú nedorozumenia a vzniknú aj situácie, keď jednoducho takpovediac voluntaristicky obec zakáže niektoré športové podujatia. A sú tam aj veci, nad ktorými sa trošku ako z pohľadu prirodzenej ľudskej logiky musíme pozastaviť, pretože ak pri ohrození života obec zakáže z vlastného podnetu, to je v poriadku, z podnetu Policajného zboru, to je v poriadku, ale keď má zakázať z písomného podnetu organizátora podujatie, no tak to si neviem dobre predstaviť. Organizátor, keď bude hroziť nebezpečie, bude písať na obec, aby to zakázala? Jednoducho zastaví konanie takéhoto podujatia. A tu chcem poukázať na tie niektoré právne a legislatívne nedôslednosti, ktoré vyvolajú podľa mňa v budúcnosti rozpory. A z tohto pohľadu si myslím, že napriek upozorneniu v prvom čítaní sa nekonali veci, ktoré by pomohli tomu, aby tento zákon bol naozaj aj dobre vykonateľný. O to mi ide, a preto som pokladal za dôležité tuná na túto skutočnosť upozorniť. Ďakujem, pán predsedajúci.
Bugár, Béla, doterajší podpredseda NR SR (2012-04-04):
Rastislav Čepák.
Paška, Pavol, predseda NR SR (2013-09-17):
Ďakujem pekne, pán spravodajca. Otváram rozpravu. O slovo požiadal pán predseda vlády. Ešte predtým vás chcem informovať, že mám písomné prihlášky za klub KDH pán poslanec Hudacký, za klub SDKÚ – DS pán poslanec Frešo, za klub OĽaNO pán poslanec Matovič a za klub MOST – HÍD pán poslanec Švejna. Potom mám ešte písomné prihlášky od pánov poslancov Sulíka, Hlinu, Mikloša, pani poslankyne Žitňanskej, pána poslanca Simona, Kaníka, Poliačika, Miškova, Galka, Štefanca, Novotného, pani poslankyne Mezenskej, pána poslanca Mikuša, Kadúca, Hraška, Mičovského a od pani poslankyne Vášáryovej. To sú písomné prihlásení. Samozrejme, po odznení ich... (K hlavnému rečníckemu pultu sprava od rečníka bol prinesený názorný materiál obsahujúci graf.) Pán premiér, máte slovo. (Reakcie z pléna. Smiech v sále. Reakcia premiéra. Presun názorného materiálu do priestoru vpravo od miesta určeného pre spravodajcu.) Panie poslankyne, páni poslanci, máte za peniaze daňových poplatníkov notebooky, pustite si ich, máme normálne stream živý, bežte to pozerať.
Glváč, Martin, podpredseda NR SR (2019-09-13):
Pán poslanec, máte reagovať na predrečníka.
Laššáková, Jana, podpredsedníčka NR SR (2014-10-17):
Pán poslanec Hlina, nechce reagovať. Chce. Tak treba sa prihlásiť, pán poslanec! Nech sa páči. (Reakcia z pléna.) Stlačte tlačítko správne.
D. Lipšic, poslanec: (2007-10-19):
V každom prípade ale k tomu, čo povedala pani poslankyňa Laššáková. Tá kvantifikácia možná nie je, veď to vieme. Ako si dnes vymyslíme, koľko ľudí by asi tak malo nárok na bezplatnú právnu pomoc v dôchodkových veciach? To nie je možné. A dobre viete, pani poslankyňa, o čom tie kvantifikácie sú. Veď sme mali nedávno na ústavnoprávnom výbore novelu zákona o štátnej službe policajtov, kde je návrh na príspevok na bývanie. Čo tam všetko bolo popísané? Pre aký okruh policajtov to chcú mať? Čiže toto nie je dôvod, pani poslankyňa, proti tejto novele. Určite to nie je dôvod proti nej. A chcem povedať jednu vec v zásade. Zhodneme sa absolútne všetci v tejto snemovni, že tá novela je dobrá, že je správne, a to najmä keď je vláda, ktorá sa hlási k sociálnej oblasti, aby dôchodcovia, ktorí sú v hmotnej núdzi, mohli mať bezplatnú právnu pomoc, keď sa súdia o svoje dôchodky. To je asi zrejmé. A ak vládna koalícia novelu nepodporí, tak bude to smutné nie pre mňa, ja som ten zákon celý presadil ešte ako minister spravodlivosti, ale pre tých dôchodcov, ktorí nebudú mať prístup k bezplatnej právnej pomoci, a bude to znak, že naozaj tu platí pravidlo, že čokoľvek je navrhnuté z opozície, hlasujeme podľa toho, kto tu navrhuje, nie podľa toho, čo je obsahom návrhu. A to, si myslím, je inak pomerne strašne frustrujúca poznámka, pretože si myslím, že nás platia občania, aby sme hlasovali za zákony podľa toho či sú dobré, či sú zlé, a nie podľa toho, kto ich navrhne. Ak predseda parlamentu navrhne zúženie priestupkovej imunity, ja to podporím, aj keď on bol jeden z poslancov, ktorý hlasoval za jej zavedenie, a aj to v rozprave potom poviem, ale budem hlasovať podľa toho, čo je v tom návrhu, aj keď to nie je dobrý návrh, ide dobrým smerom, smerom – Smerom. A proste to, si myslím, by malo byť dôležité. Sú aj politicky sporné veci, kde sa nikdy nezhodneme. Ale kde sa obsahovo vieme zhodnúť, naozaj nevidím dôvod, aby to bolo posudzované len podľa toho, kto s tým návrhom príde. To od nás občania ktorejkoľvek  strany, ktorú volia, naozaj neočakávajú. Ďakujem, pán predsedajúci.
I. Mikloš, poslanec: (2007-12-12):
Po prvé, hovoríte, že váš postoj k petícii je váhavý. Nie, treba voliť správne a pravé slová. Váš postoj k petícii je arogantné ignorantstvo. To, že to vy nazývate vzletne, krásne a tak jemne, nič nezmení na tom, že je to tak. Hovoríte o tom, že požiadavky petície sú buď sporné, vo vzájomnom rozpore, alebo nereálne, alebo nerealizovateľné. Nie je to pravda. A ja vám to poviem na konkrétnom príklade peňazí, ktoré vy chcete prostredníctvom zníženia počtu ľudí, ktorí budú v druhom pilieri, získať, ale vy ich nemienite použiť na riešenie prvého piliera. Vy ich nemienite použiť na zvýšenie dôchodkov. Dokázal som vám na číslach, že miera náhrady sa zníži na budúci rok v rozpore s tým, čo ste mali v programovom vyhlásení vlády. Čiže vy odoberáte zo systému bez ohľadu na to, či prvý, alebo druhý pilier 2,5 mld., ktoré míňate. Míňate nie dobrým spôsobom a zároveň tu budete rozprávať o tom, ako vám ide o riešenie deficitu Sociálnej poisťovne alebo prvého piliera na úkor druhého. Jednoducho to nie je pravda. A čo sa týka tých nákladov dôchodkovej reformy. A kto iný podľa vás to nakoniec zaplatí? Problém je v tom, že tak, ako to robíte vy, tie budúce generácie budú musieť platiť omnoho, omnoho, omnoho viac. Už na budúci rok váš vlastný odhad je, že 2,5 mld. korún, ale tie kumulované náklady, ktorými zadlžíte budúce generácie, budú obrovské.
Jurinová, Erika, podpredsedníčka NR SR (2013-06-20):
Ďakujem pekne aj pánovi spravodajcovi a prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 121/2011 Z. z. o zrušení Protidrogového fondu v znení zákona č. 287/2012 Z. z . Vládny návrh zákona má parlamentnú tlač 447, spoločná správa výborov má tlač 447a. Nech sa páči, pán minister, ujmite sa slova a odôvodnite vládny návrh.
Bugár, Béla, podpredseda NR SR (2010-12-07):
Ďakujem, pán podpredseda. Dávam slovo spoločnému spravodajcovi z výboru pre financie a rozpočet poslancovi Tiborovi Tóthovi. Nech sa páči.
Zmajkovičová, Renáta, podpredsedníčka NR SR (2013-10-22):
Ďakujem, pán minister. Pán spravodajca, chcete záverečné slovo? Nie je tomu tak. Prerušujem rokovanie o tomto bode programu a budeme pokračovať ďalším bodom, ale keďže je päť minút do 17.00 hodiny, vyhlasujem prestávku. Prestávka do 17.00 hodiny. (Prestávka.) (Po prestávke.)
Viskupič, Marián, poslanec NR SR (2024-09-11):
Ďakujem pekne za slovo. Ďakujem, ďakujem za všetky pripomienky. Urobíme to tak, že hlavne teda, samozrejme, ku pánovi predsedovi finančného výboru sa prihlásim ešte do ústnej rozpravy a skúsim tak nejak presnejšie rozobrať to, čo práve povedal. Ďakujem pekne.
Andreánsky, Ladislav, poslanec NR SR (2012-09-18):
Pán predseda, mám splnomocnenie gestorského výboru, aby sme pristúpili k tretiemu čítaniu ihneď.
Hrušovský, Pavol, podpredseda NR SR (2010-12-08):
Ďakujem, pán poslanec, a poprosím a udeľujem slovo pánovi poslancovi Čížovi. Nech sa páči, pán poslanec.
Zs. Simon, poslanec: (2006-10-20):
Ďakujem vám.